Diari Oficial de la Generalitat Valenciana


Sumari del DOGV 8990, del 07-01-2021 (2021/53)

ACORD de 29 de desembre de 2020, del Consell, pel qual s'autoritza modificar els límits per a adquirir compromisos de despesa a càrrec d'exercicis futurs, imputables al capítol 6 del Programa 513.10, Infraestructures públiques, de la Conselleria de Política Territorial, Obres Públiques i Mobilitat. (VL 08.003/20-042)
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8990

Data del DOGV
:   07-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/53


Data del document
:   29-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de desembre de 2020, del Consell, pel qual s'autoritza modificar els límits per a adquirir compromisos de despesa a càrrec d'exercicis futurs, imputables al capítol 6 del Programa 513.10, Infraestructures públiques, de la Conselleria de Política Territorial, Obres Públiques i Mobilitat. (VL 08.003/20-042) [2021/53]  
Els límits vigents en aquests moments per a comprometre despesa en anualitats futures, a càrrec del capítol 6 del Programa 513.10, Infraestructures públiques, són insuficients per a fer front, a través dels 9 contractes zonals, a les necessitats extraordinàries de conservació de carreteres, derivades fonamentalment de les reparacions de danys provocats per la DANA el setembre de 2019 així com pel temporal Gloria, la qual cosa ha portat a avançar les dates inicialment previstes de finalització d'aquests contractes, la renovació dels quals està prevista en l'exercici 2021 per a les anualitats 2021-2026, així com a altres noves actuacions programades en matèria de carreteres per a iniciar en 2021.  
Per tot això, la Conselleria de Política Territorial, Obres Públiques i Mobilitat, d'acord amb el que estableix l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, ha proposat tant una ampliació del límit quantitatiu per a assumir compromisos de despesa pluriennal, en les anualitats 2022, 2023 i 2024, com del nombre d'anualitats fins a 2025 a càrrec del capítol 6 del programa 513.10, Infraestructures públiques.  
En conseqüència, d'acord amb l'article 40.4 de la Llei 1/2015, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 29 de desembre de 2020,  
  
  
  
ACORDA  
  
Autoritzar les següents modificacions en els límits que estableix l'article 40.3 de la Llei 1/2015, per a assumir compromisos de despesa, amb càrrec al capítol 6 del programa 513.10, Infraestructures públiques, que suposen:  
  
1. Incrementar el límit quantitatiu per als exercicis i pels imports següents:  
  
Exercici Límit actual Límit modificat  
0807 413.040.000,51 531.496.000,00  
2023 14.521.844,00 09.227.726,00  
2024 95.361.898,00 67.167.293,00  
  
  
2. Augmentar el nombre d'anualitats, perquè els nou contractes zonals de conservació de la xarxa de carreteres autonòmiques, i la nova actuació de «Connexió CV-60 Palma-Gandia amb AP-7 I N-332» puguen estendre's fins a l'exercici 2025, amb un import de 85.160.128,00 euros.»  
  
València, 29 de desembre de 2020  
  
La consellera secretària,  
MÓNICA OLTRA JARQUE